L’Institut Català d’Ornitologia anuncia la primera convocatòria de les proves d’accés a anellador auxiliar i expert de 2020 en les dates següents:
- dissabte 11 de juliol 2020, Can Jordà, Santa Susanna: PROVA D'ACCÉS A ANELLADOR EXPERT.
La prova d’accés a anellador expert consistirà d’una part pràctica i d'una teòrica que es durà a terme en el transcurs d'una sessió del projecte SYLVIA i tindrà lloc de 8:00 h a 15:00 h. A la prova pràctica es valoraran especialment les habilitats relacionades amb l’extracció dels ocells de les xarxes i la seva manipulació posterior, el muntatge de xarxes japoneses i l'aplicació correcte dels codis dels estàndards. També s’avaluarà la presa de dades biomètriques i de muda. La prova teòrica consistirà en un qüestionari de preguntes sobre la pràctica de l’anellament, a més d’un apartat específic sobre datació i un altre sobre identificació. Telèfon de contacte 656 327 223. No està permesa la presència a les proves d’altres anelladors i persones que no s’examinin.
- dimarts 7 de juliol 2020, Museu Blau (Plaça Leonardo da Vinci, 4-5, 08019 Barcelona): PROVA D'ACCÉS A ANELLADOR AUXILIAR.
La prova d'accés a anellador auxiliar tindrà lloc de 18:00 a 19:30 h. La prova és teòrica i consistirà en un qüestionari sobre la pràctica de l’anellament i d'un apartat específic sobre identificació.
Us recordem que per presentar-se a les proves d'accés a anellador, cal lliurar abans el full d’aval signat per dos anelladors experts i els fulls per a anelladors en formació on es faci constar que s'han processat i extret de les xarxes un mínim de 500 ocells de 50 espècies diferents (per a l'expert) o 300 ocells de 30 espècies (per a l’auxiliar) i fer efectius els drets d’examen (6 euros). Aquests documents es poden enviar en format digital per correu electrònic a l’adreça ico@ornitologia.org o presentar-los directament el mateix dia de la prova. En tots els casos cal inscriure’s a la prova amb antelació a ico@ornitologia.org abans del 6 de juliol. Tots aquells que ja hagin fet alguna prova d’anellador expert prèviament i vulguin presentar-se a una nova convocatòria, hauran d’acreditar, mitjançant els fulls d’anelladors en formació, que han processat i extret de les xarxes un mínim de 250 ocells de 25 espècies diferents des de la data de l’última prova no superada.
Nota important. A causa de la Covid-19, enguany alguns anelladors en formació probablement no heu pogut anellar els ocells mínims per presentar-vos a les proves. En aquests casos, s’ha programat una nova prova per al mes d’octubre, però els anelladors interessats cal que ho indiqueu durant aquest mes de juliol.